[{"text_idx": "#000000", "text": "Euroopa spordina\u0308dal Tabasalu Lasteaias Tibutare"}, {"text_idx": "#000001", "text": "23.-30. septembril toimus EOK egiidi all juba kuuendat aastat u\u0308leeuroopaline spordina\u0308dal, mille eesma\u0308rgiks on suurendada liikumisharrastusega tegelevate inimeste arvu ja to\u0303sta liikumisharrastuse, spordi- ja tervisealast teadlikkust. Tibutare Lasteaed osales spordina\u0308dalal traditsioonilise perespordipa\u0308evaga ning lisaks sportisid ja lustisid lapsed ka spordihommikutel."}, {"text_idx": "#000002", "text": "27. septembri o\u0303htupoolikul kogunes Tibutare lasteaiapere koos lapsevanematega lasteaia o\u0303uealale, et end va\u0308rskes o\u0303hus proovile panna mitmetes ma\u0308ngulistes ja sportlikes tegevustes.\nEsimesed toredad liikumiselamused saadi u\u0308hiselt muusika saatel stopp-tegevusi, ru\u0308tmiharjutusi ja kehaosade vo\u0303imlemist proovides.Edasi toimusid tegevused ringtreeningu po\u0303himo\u0303ttel. Kaks ru\u0308hma liikusid koos ja pidid la\u0308bima 4 erinevat tegevuspunkti: osavusvisked hernekotiga, erinevad kombineeritud teatevo\u0303istlused, osavusharjutused va\u0308ikese torbiku ja palliga, lisaks pallivise ma\u0308e otsast ning kiirus- ja osavusma\u0308ng \u201cEhitaja-lammutaja\u201d. Ru\u0308hmasid on Tibutares kokku 8 ja perespordipa\u0308eval osales 82 last ja 95 lapsevanemat ning 17 Tibutare to\u0308o\u0308tajat ehk kokku 194 inimest."}, {"text_idx": "#000003", "text": "Ilusate su\u0308gisilmadega o\u0303ues la\u0308biviidud spordihommikute raames said lapsed harjutada u\u0308le to\u0303kete hu\u0308ppamist, teha kiirjooksu, proovida osavust hernekotivisetes ro\u0303ngastesse, panna ennast proovile vo\u0303istkondlikus hoota kaugushu\u0308ppes ja pendelteatejooksudes ning 200-300 meetri la\u0308bimises (so\u0303ltuvalt vanusest) ehk aiajooksus. Lapsed on meil va\u0308ga sportlikud. Ta\u0308nuks ja tunnustuseks sai iga spordilaps diplomi.Spordihommikud lo\u0303ppesid kullima\u0308nguga ning liikumisro\u0303o\u0303mu ja\u0308tkus kogu hommikupoolikuks.\nSpordina\u0308dal on hea vo\u0303imalus teadvustamaks liikumise ja aktiivse eluviisi ta\u0308htsust. Lasteaias on laste u\u0308ks suurimaid soove jooksmine ja liikumine, seega on va\u0308ga lihtne meeldivat kasulikuga u\u0308hendada ja teha seda koos lapsevanematega. Lisaks on meil vo\u0303imalus saada oma tegemistega u\u0308heks osaks palju suuremast u\u0308le-euroopalisest ettevo\u0303tmisest.\nSoovime ko\u0303igile rohkelt perega koosolemise aega ja loodetavasti mo\u0308o\u0308dub osa sellest ka sportides vo\u0303i aktiivselt liikudes ning su\u0308gist nautides! Liikudes vo\u0303idad alati!\nAita\u0308h ko\u0303igile osalejatele ja spordina\u0308dala kohtunikele ning abistajatele!"}, {"text_idx": "#000006", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]